**Kriteriji za hrvatski jezik za 4.razred**

**Nastavno prodručje: JEZIK**

TEME

1. Vrste riječi (imenice, glagoli- prošlost, sadašnjost, budućnost, pridjevi- opisni, posvojni):

|  |  |
| --- | --- |
| **OCJENA** | **KRITERIJ** |
| Odličan (5) | Samostalno i točno izdvaja vrste riječi iz teksta i svrstava ih u tablice. Pravilno preoblikuje jedninu imenica u množinu i obrnuto. Samostalno obrazlaže pridjeve kao vrstu riječi koja stoji uz imenicu. Međusobno razlikuje opisne i posvojne pridjeve.Pravilno piše posvojne pridjeve izvedene od vlastitih imena. Razlikuje glagole od drugih riječi u govorenju i pisanju. Prepoznaje prošlu, sadašnju i buduću glagolsku radnju. Samostalno rabi vrste riječi i povezuje ih u rečenice tvoreći smislenu cjelinu. |
| Vrlo dobar (4) | Samostalno izdvaja vrste riječi iz teksta i svrstava ih u tablice. Pravilno preoblikuje jedninu imenica u množinu i obrnuto. Opisuje pridjeve kao vrstu riječi koja stoji uz imenicu. Međusobno razlikuje opisne i posvojne pridjeve. Pravilno piše posvojne pridjeve izvedene od vlastitih imena.Razlikuje glagole od drugih riječi u govorenju i pisanju Rabi vrste riječi i povezuje ih u rečenice tvoreći smislenu cjelinu na poticaj. |
| Dobar (3) | Razlikuje vrste riječi; vlastite i opće imenice, te jedninu i množinu imenica i pronalazi ih u tekstu zasićenom zadanom vrstom riječi. Rabi zadane imenice, pridjeve i glagole i uz poticaj ih povezuje u rečenice. Prepoznaje i određujeopisne i posvojne pridjeve uz pomoć pitanja. |
| Dovoljan (2) | Definira imenice, glagole i pridjeve kao vrstu riječi. Prepoznaje opće i vlastite imenice, jedninu i množinu imenica. Prepoznaje zadanu vrstu riječi u nizu međusobno nepovezanih riječi uz pomoć učitelja. Prepoznaje opisne i posvojne pridjeve uz vođenje. |

1. Veliko početno slovo. Poštivanje pravopisne norme.

|  |  |
| --- | --- |
| **OCJENA** | **KRITERIJ** |
| Odličan (5) | Samostalno i točno primjenjuje pravilo o pisanju velikog početnog slova vlastitih imena u svim oblicima pisanog izražavanja. Pravilno i točno piše sva slova i skupine u riječima sa č, ć, đž, đ, lj, nj, -ije/je u prototipnim i čestim riječima koje su dio aktivnoga rječnika. Samostalno uočava i ispravlja vlastite pogreške u pisanju služeći se različitim izvorima znanja. |
| Vrlo dobar (4) | Uz povremeni poticaj primjenjuje pravilo o pisanju velikog početnog slova vlastitih imena u svim oblicima pisanog izražavanja. Piše pretežno točno i pravilno sva slova i skupine u riječima sa č, ć, đž, đ, lj, nj, -ije/je u prototipnim i čestim riječima koje su dio aktivnoga rječnika. Samostalno uočava i ispravlja vlastite pogreške u pisanju služeći se različitim izvorima znanja. |
| Dobar (3) | Definira pravilo o pisanju velikog početnog slova i daje primjer. Pravilno piše i dopunjava rečenice zadanim primjerima vlastitih imena. Piše točno uz poticaj sva slova i skupine u riječima sa č, ć, đž, đ, lj, nj, -ije/je u prototipnim i čestim riječima koje su dio aktivnoga rječnika. Samostalno ispravlja vlastite pogreške u pisanjuslužeći se zadanim izvorima znanja. |
| Dovoljan (2) | Reproducira pravilo o pisanju velikog početnog slova. Primjenjuje pravilo na jednostavnim primjerima i uz pomoć učitelja. Slova i skupine u riječima sa č, ć, đž, đ, lj, nj, -ije/je u prototipnim i čestim riječima koje su dio aktivnoga rječnika piše točno uz poticaj i vođenje. Pogreške u pisanju ispravlja uz pomoć učitelja. |

1. Upravni i neupravni govor

|  |  |
| --- | --- |
| **OCJENA** | **KRITERIJ** |
| Odličan (5) | Samostalno razlikuje upravni od neupravnog govora; služi se upravnim i neupravnim govorom u govorenju i pisanju.Pravilno ih izgovara i piše. |
| Vrlo dobar (4) | Samostalno razlikuje upravni od neupravnog govora; služi se upravnim i neupravnim govorom u govorenju .Pravilno ih izgovara. U pisanju potrebne povremene smjernice. |
| Dobar (3) | Razlikuje upravni od neupravnog govora; služi se upravnim i neupravnim govorom u govorenju .Izgovara i piše uz pomoć učitelja. |
| Dovoljan (2) | Prepoznaje upravni i neupravni govor na pisanom predlošku. Izgovara i piše uz stalnu pomoć učitelja. |

1. Kratice

|  |  |
| --- | --- |
| **OCJENA** | **KRITERIJ** |
| Odličan (5) | Samostalno pravilno piše kratice poznatijih višečlanih naziva. |
| Vrlo dobar (4) | Samostalno piše kratice poznatijih višečlanih naziva uz manji broj pogrešaka. |
| Dobar (3) | Piše kratice poznatijih višečlanih naziva uz smjernice. |
| Dovoljan (2) | Prepoznaje kratice poznatijih višečlanih naziva. Pravilno ih piše uz pomoć učitelja. |

**Nastavno prodručje: JEZIČNO IZRAŽAVANJE**

TEME

1. Pripovijedanje i sažimanje pripovjednih tekstova

|  |  |
| --- | --- |
| **OCJENA** | **KRITERIJ** |
| Odličan (5) | Razlikuje zamišljeni događaj od stvarnoga. Samostalno pripovijeda zamišljen/stvaran događaj poštujući kronološki slijed te uzročno-posljedične veze. Izražava se razvijenim rečenicama. Sažeto prepričava događaj uključujući bitne pojedinosti za razumijevanje teksta. |
| Vrlo dobar (4) | Razlikuje zamišljeni događaj od stvarnoga. Prema smjernicama pripovijeda zamišljen/stvaran događaj poštujući kronološki slijed ili uzročno-posljedične veze. Izražava se razvijenim rečenicama. |
| Dobar (3) | Prepoznaje zamišljeni/stvaran događaj. Pripovijeda o zamišljenom/stvarnom događaju uz pomoć učitelja. Izražava se jednostavnim, kratkim rečenicama. |
| Dovoljan (2) | Prepoznaje zamišljeni/stvaran događaj. Pripovijeda o zamišljenom/stvarnom događaju prema modelu. Izražava se jednostavnim, kratkim rečenicama uz poticaj učitelja. |

1. Samostalno stvaranje priče

|  |  |
| --- | --- |
| **OCJENA** | **KRITERIJ** |
| Odličan (5) | Samostalno stvara priču (sastavak) prema ponuđenom sažetku. Zastupljeni su svi dijelovi kompozicije (naslov, uvod, zaplet i rasplet/zaključak). Svi su događaji i rečenice smisleni i međusobno povezani. Izražava se razvijenim rečenicama. Misao je stilski jasno uobličena. Priča/ sastavak u potpunosti stilsko-motivski razrađen-a. Struktura sastavka razvidna (vidljivi dijelovi kompozicije). Rukopis je čitak. U sastavku utvrđena potpuna pravopisna točnost. Priča/sastavak u cijelosti originalan. Sastavak je uredan. |
| Vrlo dobar (4) | Samostalno stvara priču (sastavak) prema ponuđenom sažetku. Zastupljeni su svi dijelovi kompozicije (naslov, uvod, zaplet i rasplet/zaključak). Svi su događaji i rečenice uglavnom smisleni i međusobno povezani. Izražava se razvijenim rečenicama. Misao je stilski jasno uobličena. Priča/ sastavak u potpunosti stilsko-motivski razrađen-a. Struktura sastavka razvidna (vidljivi dijelovi kompozicije). Rukopis je čitak. U sastavku utvrđena pravopisna točnost. Sastavak je uredan. |
| Dobar (3) | Samostalno stvara priču (sastavak) prema ponuđenom sažetku. Nedostaje jedan od temeljnih dijelova kompozicije (naslov, uvod, zaplet , rasplet/zaključak). Događaji i rečenice uglavnom su smisleni i međusobno povezani. Rječnik je djelomično razvijen. Priča/ sastavak nedostatno stilsko-motivski razrađen-a. Struktura sastavka nije u skladu s kompozicijom. Rukopis je čitak. U sastavku utvrđena pretežita pravopisna točnost. Sastavak je uredan. |
| Dovoljan (2) | Stvara priču prema ponuđenom sažetku uz stalan poticaj. Piše sastavak prema ponuđenom planu. Nema kompozicije. Izlaganje nesređeno. Događaji i rečenice pretežito nisu smisleni i međusobno povezani. Rječnik je siromašan. Pisanje je stilski nesređeno. Nema vidljive strukture sastavka. Rukopis je čitak. U sastavku utvrđena pretežita pravopisna netočnost. Sastavak je uredan. |

1. Opisivanje

|  |  |
| --- | --- |
| **OCJENA** | **KRITERIJ** |
| Odličan (5) | Opisuje razlike između stvaranog i slikovitog opisa. Samostalno opisuje (usmeno i pisano) prema planu. Izražava se razvijenim rečenicama. Misao je stilski jasno uobličena. Pisani opis - rukopis je čitak. Rječnik bogat. Zapaža se punoća izraza, skladno izražavanje. Utvrđuje se potpuna pravopisna točnost. Slovopis je čitak, sastavak uredan. |
| Vrlo dobar (4) | Navodi razlike između stvaranog i slikovitog opisa. Samostalno opisuje (usmeno i pisano) prema planu. Izražava se uglavnom razvijenim rečenicama. Misao je stilski jasno uobličena. Pisani opis - rukopis je čitak. Rječnik bogat. Utvrđuje se potpuna pravopisna točnost. Slovopis je čitak, sastavak uredan. |
| Dobar (3) | Razlikuje stvaran i slikovit opis. Uz povremeni poticaj opisuje (usmeno i pisano) prema planu. Izražava se proširenim rečenicama. Pisani opis - rukopis je čitak. Rječnik djelomično razvijen. Opis nedostatno motivski razrađen. Utvrđuje se pretežita pravopisna točnost. Slovopis je čitak, sastavak uredan. |
| Dovoljan (2) | Na jednostavnim primjerima (literarnom predlošku) zamjećuje stvaran i slikovit opis. Uz vođenje opisuje (usmeno i pisano) prema planu. Izražava se jednostavnim rečenicama. Pisani opis – rukopis čitak. Rječnik siromašan. Utvrđuje se pretežita pravopisna netočnost. Slovopis je čitak, sastavak uredan. |

**Nastavno prodručje: KNJIŽEVNOST**

TEME

1. Obilježja književnog teksta.
	1. Određivanje teme u poeziji i prozi,vidni i slušni doživljaj,ritam u pjesmi

|  |  |
| --- | --- |
| **OCJENA** | **KRITERIJ** |
| Odličan (5) | Samostalno iskazuje, uspoređuje i objašnjava svoja zapažanja, misli i osjećaje nakon slušanja/čitanja književnog teksta. Zamjećuje I određuje temu u poeziji i prozi, izdvaja vidne i slušne pjesničke slike, zamjećuje pojedinosti zvučnoga sloja pjesme (duljinu stiha prema broju slogova, srok). |
| Vrlo dobar (4) | Iskazuje, uspoređuje i objašnjava svoja zapažanja, misli i osjećaje nakon slušanja/čitanja književnog teksta. Zamjećuje I određuje temu u poeziji i prozi, izdvaja vidne i slušne pjesničke slike, zamjećuje pojedinosti zvučnoga sloja pjesme (duljinu stiha prema broju slogova, srok). |
| Dobar (3) | Iskazuje, uspoređuje i objašnjava svoja zapažanja, misli i osjećaje nakon slušanja/čitanja književnog teksta. Zamjećuje I određuje temu u poeziji i prozi, izdvaja vidne i slušne pjesničke slike, zamjećuje pojedinosti zvučnoga sloja pjesme (duljinu stiha prema broju slogova, srok) uz smjernice. |
| Dovoljan (2) | Iskazuje, uspoređuje i objašnjava svoja zapažanja, misli i osjećaje nakon slušanja/čitanja književnog teksta. Zamjećuje I određuje temu u poeziji I prozi, izdvaja vidne i slušne pjesničke slike, zamjećuje pojedinosti zvučnoga sloja pjesme (duljinu stiha prema broju slogova, srok) uz stalni poticaj učitelja. |

* 1. Uvod, rasplet i zaplet u priči, odnosi među likovima, personifikacija, dijelovi teksta ,književne vrste

|  |  |
| --- | --- |
| **OCJENA** | **KRITERIJ** |
| Odličan (5) | Samostalno zamjećuje i objašnjava osnovna obilježja književnog teksta. Oblikuje i izražava sud o likovima prema njihovu ponašanju (govor i postupci); prati odnose među likovima i raspravlja o njima, stvara personifikacije na zadani poticaj, zamjećuje i razlikuje ulogu dijelova proznoga teksta, imenuje i razlikuje osnovna obilježja pjesme, basne, bajke, pripovijetke, dječjeg romana i igrokaza.  |
| Vrlo dobar (4) | Samostalno navodi dijelove fabule (uvod, zaplet, rasplet), oblikuje i izražava sud o likovima prema njihovu ponašanju (govor i postupci); prati odnose među likovima i raspravlja o njima, stvara personifikacije na zadani poticaj, zamjećuje i razlikuje ulogu dijelova proznoga teksta. iImenuje i razlikuje osnovna obilježja pjesme, basne, bajke, pripovijetke, dječjeg romana i igrokaza. |
| Dobar (3) | Prepoznaje dijelove fabule (uvod, zaplet, rasplet), Na poticaji izražava sud o likovima prema njihovu ponašanju (govor i postupci); Prepoznaje personifikacije na poticaj. Imenuje i razlikuje osnovna obilježja pjesme, basne, bajke, pripovijetke, dječjeg romana i igrokaza. |
| Dovoljan (2) | Uz pomoć prepoznaje dijelove fabule (uvod, zaplet, rasplet) teoblikuje i izražava sud o likovima prema njihovu ponašanju (govor i postupci). Uz smjernice prati odnose među likovima.Zamjećuje personifikaciju uz vođenje pitanjima. Prepoznaje osnovna obilježja pjesme, basne, bajke, pripovijetke, dječjeg romana i igrokaza. |

**Nastavno prodručje: MEDIJSKA KULTURA**

TEMA

1. Dokumentarni film

|  |  |
| --- | --- |
| **OCJENA** | **KRITERIJ** |
| Odličan (5) | Samostalno obrazlaže karakteristike dokumentarnog filma. Obrazlaže razliku između igranog filma i dokumentarnog filma. |
| Vrlo dobar (4) | Samostalno opisuje karakteristike dokumentarnog filma. Navodi razliku između igranog filma i dokumentarnog filma. |
| Dobar (3) | Prepoznaje dokumentarnifilm. Nabraja karakteristike dokumentarnog filma. |
| Dovoljan (2) | Prepoznaje dokumentarni film.  |

1. Usporedba filma s književnim djelom

|  |  |
| --- | --- |
| **OCJENA** | **KRITERIJ** |
| Odličan (5) | Samostalno prima dječje filmove nastale na književnome predlošku (recepcija). Iiskazuje vlastiti doživljaj književnog djela i filma. Opisuje sličnosti i razlike između filma i književnog djela prema kojemu je snimljen. |
| Vrlo dobar (4) | Samostalno prima dječje filmove nastale na književnome predlošku (recepcija). Iskazuje vlastiti doživljaj književnog djela i filma; Zamjećuje sličnosti i razlike između filma i književnog djela prema kojemu je snimljen. |
| Dobar (3) | Prima dječje filmove nastale na književnome predlošku (recepcija).Iiskazuje vlastiti doživljaj književnog djela i filma. Nabraja sličnosti i razlike između filma i književnog djela prema kojemu je snimljen uz vođenje. |
| Dovoljan (2) | Prima dječje filmove nastale na književnome predlošku (recepcija). Iskazuje vlastiti doživljaj književnog djela i filma. Navodi sličnosti i razlike između filma i književnog djela prema kojemu je snimljen uz stalno vođenje učitelja. |

|  |  |
| --- | --- |
| **Ocjena** | **Kriteriji za pisane provjere** |
| odličan (5) | točnost 93% - 100% |
| vrlo dobar (4) | točnost 83 % - 92 % |
| dobar (3) | točnost 63 % - 82 % |
| dovoljan (2) | točnost 55 % - 62 % |
| nedovoljan (1) | točnost 0 % - 54 % |